સુખ, સૌભાગ્ય, પદ, પ્રતિષ્ઠા, સન્માન અને વિવાહિત સુખનું પ્રતિનિધિત્વ કરનારો ગુરુ 9 માર્ચની સવારે 10.09 થી 10 જુલાઈની રાત 10.46 વાગ્યા સુધી તુલા રાશિમાં વક્રી થઈ રહ્યો છે. આ 123 દિવસ દરમિયાન તમામ રાશિઓ પર તેની જુદી જુદી અસર થશે. જાતક તત્વ અને સારાવલી ગ્રંથ અનુસાર જો શુભ ગ્રહ વક્રી થાય તો મનુષ્યને ધન, વૈભવ, સુખ, સૌભાગ્યની પ્રાપ્તિ થાય છે, પણ ક્રૂર ગ્રહ વક્રી થાય તો ધન, યશ, સન્માન, પ્રતિષ્ઠાને નુકશાન પહોંચે છે. જો કે ગુરુ સૌમ્ય ગ્રહ છે તેથી તેના વક્રી થવાથી તમામ રાશિઓ પર ક્યાંક ને ક્યાંક શુભ ફળની પ્રાપ્તિ થશે.